Lynnwood-ongeluk: Kollegas sterf saam | Maroela Media
Die vier mense wat Sondag in die vroeë oggendure in 'n gru-ongeluk op Lynnwoodweg in Pretoria dood is, was op pad huis toe van die werk af.
Maroela Media het vroeër berig die ongeluk het omstreeks 04:30 gebeur, toe 'n motor van die pad af gery en teen 'n boom gebots het. Chris Botha, woordvoerder van Netcare 911, het gesê ses mans was in die voertuig en het 'n ent weg van die wrak af gelê na die ongeluk. Vier van die mans is op slag dood, terwyl een ernstig beseer is. "Een van die mans het wonderbaarlik net ligte beserings opgedoen," het Botha gesê.
Die bestuur van die Weiveld-kuierplek in Bronberg, oos van Pretoria, het intussen in 'n mediaverklaring bevestig sy personeel was in die ongeluk betrokke. Die mans het as kroegmanne en kelners by Weiveld gewerk.
"Die oorsaak van die ongeluk kan nie bevestig word nie. Meer inligting sal bekend gemaak word nadat die ondersoek na die ongeluk afgehandel is. Die agterband het vermoedelik gebars en veroorsaak dat die bestuurder beheer oor die voertuig verloor het. Ons innige simpatie en gebede is by die families van die mans."
Ai tog dit is baie sleg, maar as jy na die kar kyk het hulle nie stadig gery nie. Baie jammer vir al die familie en vriende.
Bitter tragies. Dit is voorheen al gesê, maar geen CitiGolf sal op eie stoom tot só 'n mate verskeur word teen 60 of selfs 80 km/u nie. Die karretjie het totaal gedisintegreer! Dalk moet ouers beeldmateriaal en die meegaande feite soos díé aan hul tienerkinders wys; jaag is nie 'cool' nie, wie sy/haar kar die beste oppas is.
Innige simpatie met die familie van die oorledenes.
Hopenlik het Netcare die ernstig beseerde na hul fasiliteit vir noodbehandeling geneem, ongeag die kostes verbonde.
Toe ek n student was 30 jaat terug het ons gereeld gekuier maar altyd gesorg daar is n sober bestuuurder. Daar was gereeld padblokades en die gevolge tragies vir die oortreders.
Op naweke hoor jy hoe jaag mense in die oggendure. Jy hoor die ongelukke en noodvoertuie. Indien die owerhede padblokades in Lynwood oor die naweke hou naby kuierplekke sal die gewoontes verbeter.
Spoed en drank meng baie sleg
Ek is Sondag Middag by die toneel verby, het my seun by my gehad. Sulke insidente maak hom angs bevange om te leer betuur. Vir my was dit baie sleg, daar was familie lede op die toneel wat by die wrak gekniel het en ernstig in gebed betrokke was. Het weereens besef dat jou velkleur dan niks met enige iets te doen nie. Die pyn en hartseer bly dieselfde. RIV